|  |  |  |
| --- | --- | --- |
|  | **KOMMUNALBESTYRELSEMI****IMMIKKUT ITTUMIK ATAATSIMIINNISSAQ** **ATAASINNGORNEQ ULLOQ 21. DECEMBER 2020 NAL. 09.00** |  |

**Peqataasut:** Palle Jerimiassen (S), borgmester

 Sakio Fleischer (S), borgmesterip sinniisussaa siulleq

 Anthon Frederiksen (PN), borgmesterip sinniisussaata tullia

 Jørgen Kristensen (S)

 Jakob Petersen (S)

 Susanne K. Eliassen (S)

 Ane Marie M. Andersen (S)

 Ane Lone Bagger (S)

 Jens Danielsen (S)

 Jens Kristian Therkelsen (S)

 Karl Markussen (A)

 Aqqalu Jerimiassen (A)

 Aqqaluk Heilmann (PN)

 Ole Danielsen (PN)

 Bendt B. Kristiansen (IA)

 Regine N. Bidstrup (IA)

 Lena Ravn Davidsen (D)

**Pisortaaneq:** Nick Nielsen

**Imaqarniliortoq:** Dorthe Løvstrøm Mathiesen, økonomidirektør

**Immikkut peqataasut:** Pisortaqatigiit

**Nutserisut:**

**Ingerlannera:** Telefonikkut

|  |  |  |
| --- | --- | --- |
| **KOM** | **PINEQARTUT** | **BILAG** |
| 20-066 | Kommunalbestyrelse-imi ilaasortaq tunuarniuteqartoq | 001 |
| 20-067 | Oqaluuserisassatut siunnersuutit | 002 |
| 20-068 | Ulluunerani neqeroorutini akigititat 2021-mut siunnersuutit | 003 |
| 20-069 | Aningaasarsianit ilanngaanerit sulinermilu angusimasanik annaasaqarnerit | 004 |
| 20-070 | Tapiisarnermut ileqqoreqqusaq 2021 | 005 |
| 20-071 | Kommunip illuutaanik attartornissamik qinnuteqaat, B29 Upernavik | 006 |
|  |  |  |
|  |  |  |

**Aalajangiineq:**

|  |
| --- |
| **Oqaluuserisassat akuerineqarput.** **Karl Markussen (A) aamma Aqqalu Jerimiassen (A) ataatsimiinnermi peqataanngillat.** |

|  |  |  |  |
| --- | --- | --- | --- |
| **Sag nr.** | **Sammisaq** | **Bilag nr.** | **001** |
| **KOM 20-066** | **Kommunalbestyrelse-imi ilaasortaq tunuarniuteqartoq** | **Journal nr.** |  |

Uteqqiineq:

Kommunalbestyrelse-imi ilaasortaq atuarnini salliutikkumallungu tunuarniuteqarpoq. Uani suliami kommunalbestyrelse allattoqarfimmiit suliaq pillungu ilisimatinneqarpoq.

Suliap saqqummiunnera:

Kommunalbestyrelse-imi ilaasortaq, Susanne K. Eliassen (S) borgmester-imut allangaqarpoq atuarnini salliutikkumallungu kommunalbestyrelse-imiit 1. januar tunuarniuteqarluni.

Kommunalbestyrelse-imi ilaasortaq Upernaviup eqqaani kredsmandat-iuvoq.

*Iluarsiinissamut siunnersuut – sammisanut tunngatillugu nalilersuineq*

Qinersinermut inatsit naapertorlungu kredsmandat tunuarsinnaavoq assersuutingalungu atuarnerup ingerlannissaa peqqutingalungu, suliaq una tunuarnissamut qinnuteqaatitut isingineqassooq.

Kommunalbestyrelse-imi ilaasortap atuarnera peqqutingalungu Upernaviup eqqaani partiimi tassani qiningaanerpaap tullia ilaasortanngussooq, Thimothæus Petersen (S).

Qinersinerup naammassinerani kommunalbestyrelse-imut ilaasortat sinniisussallu aaliangerneqarput, taamaattumik tullinnguuttoq kommunalbestyrelse-imut isissooq.

*Ingerlariaqqinnissaq*

Tunuartup ataatsimiititaliani ilaasortaaffii isertup ingerlaqqinnermi ilaasortaaffingilissuai. Ataatsimiititaliat ilaasortaaffiit ukua pineqarput:

* Peroriartortitsinermut Ataatsimiititaliaq, sinniisussaq Jørgen Kristensen (S)
* Oqartussaaqataanermut Ataatsimiititaliaq, sinniisussaq Jens Kristian Therkelsen (S)

Ataatsimiititaliat sinniisussaaffingisat:

* Inuussutissarsiornermut Ataatsimiititaliaq, ilaasortaq Jørgen Kristensen (S)

Aningaasaqarnermi kingunerisinnaasat:

Toqqaannartumik aningaasatingut kinguneqanngilaq.

Inatsisitingut sinaakkutatingullu toqqammaviit

* Kommunalbestyrelsinut, nunaqarfinni aqutsisunut ilagiillu sinniisaannut qinersisarnerit pillugit Inatsisartut inatsisaat nr. 27, 28. november 2016-imeersoq

Suliamik isumaginninneq:

Aningaasaqarnermut ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Allattoqarfiup Aningaasaqarnermut Ataatsmiititaliamut inassutingaa*

*Kommunalbestyrelse-imi ilaasortap, Susanne K. Eliassen (S) atuarnini peqqutingalungu tunuarnera ilisimatitsissutitut ataatsimiititaliap tingussangaa*

*Timotheus Petersen (S) qiningaasimasut allattorsimaffianni sinniisutut tullinnguuttoq kommunalbestyrelse-imi ilaasortaalernera ilisimatitsissutitut ataatsimiititaliap tingussangaa*

Aaliangerneq

Inassutingineqartut akuerineqarput.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Bilag 001-01: Susanne K. Eliassen (S) tunuarniarluni allangaqaataa

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Suliaq nr.** | **Pineqartoq** | **Ilanng. nr.** | **002** |
| **KOM 20-067** | **Oqaluuserisassatut siunnersuutit** | **Journal nr.** |  |

Uteqqiineq:

Kommunalbestyrelse-imi ilaasortat siunnersuutitik allaffimmut ingerlatittarpaat, suliallu qanoq ingerlanissaannik allattoqarfik nassuiaasarpoq.

Uani suliami kommunalbestyrelse ilisimatinneqarpoq siunnersuutit qanoq allaffissornermi ingerlaqqissasut.

Suliap saqqummiunnera:

Kommunalbestyrelse ilaasortat siunnersuutaat suliarineqartussat ataatsimiititaliamut ersarissarneqarput.

**#1 Lena Ravn Davidsen (D) aamma Palle Jerimiassen (S)**

Ilulissani Atuarfik Mathias Storchimi eqaarsaartarfimmik pilersitsisoqassasoq siunnersuuteqarpoq. Tunngavilersuutaavoq siunnersuutip piviusunngornissaanut inersimasut hal-imi meeqqallu atuartut uffartarfinnik atueqatingiinnerata pissusissamisuunnginnera. Meeqqat inatsit naapertorlungu uffartarfinnik atuiniarunik ilinniartitsisunik taamaallaat ilaqaqqusaammata.

**Ingerlaqqinnissaq:** Suliassaq Teknikimut Ataatsimiititaliamut suliakkiunneqassooq.

**Naammassereersimanissaa:** Kingusinnerpaamik Teknikimi Ataatsimiititaliap 1. marts ataatsimiinnissaanut qaqinneqassooq.

**#2 Jørgen Kristensen (S)**

Ilulissaniit Kangianut Aattartumut ATV-nut aqqusiortoqarnissaa anguniarlungu misissuinissamik suliaqartoqassasoq siunnersuuteqarpoq.

Siunnersuummut tunngavilersuutaavoq Ilulissani mittarfissuaq naammassippat takornarialerinermut periarfissat tassuunakkullu aningaasarsiornerup ineriartortinneqarnissaa. Ullumikkut qalerallit Kangiani sikukkut pisarineqartartut assartorneqartarput, aqqutip pittaanngittuunera peqqutingalungu atortutingut unamminartorpassuarnik assartuisut atungaqartinneqartarput. Kangianut aqqut suliarineqassanguni aningaasarsiornermi inuiaqatingiinnilu tamani qularinngilara ineriartuutaassasoq iluaqutaallunilu.

**Ingerlaqqinnissaq:** Suliassaq Teknikimut Ataatsimiititaliamut suliakkiunneqassooq.

**Naammassereersimanissaa:** Kingusinnerpaamik Teknikimi Ataatsimiititaliap 1. marts ataatsimiinnissaanut qaqinneqassooq.

**#3Anthon Frederiksen (PN)**

Piniutaarsiutinik saliisoqarnissaamik siunnersuut. Aalisartup piniutaarsiutini nammineq isumangisussaavai, kisianni ullumikkut imartarput annertuumik piniutaarsiutinik mingutsinneqarsimavoq. Siunnersuutaavoq aalisarnermi soqutingisaqartut RG, Polar, Halibut, KNAPK kommune-lu suleqatingiillutik saliineq ingerlassinnaangaat. Imartat Ilulissat, Uummannaq Upernaviullu eqqaaniittut pineqarput.

**Killiffik:** Kommunalbestyrelse 4. december ataatsimiikkami aaliangerpoq sumiiffinni taakkartorneqartuni piniutaarsiutinik saliisoqassasoq. Aningaasat sumiiffinni siunertamut illikartinneqarput kr. 100.000,- katillungit kr. 300.000,- Allattoqarfimmiit naliliivungut siunnersuut kommunalbestyrelse ataatsimiinnerani kingullermi naammassineqartoq.

**#4 Palle Jerimiassen (S)**

Ilulissani timersortarfiup, hal-ip allineqarnissaa ullutsinnut pisariaqartinneqartunut tulluuttunngorlungu imaluunnit nutaamik timersortarfiliortoqassasoq siunnersuutingineqarpoq. Timersortarfik mikivallaalersimavoq atuisummi ukiut ingerlaneranni amerleriarsimapput, taamaattumik timersortafik bane-mik ataatsimik allineqarsinnaanguni tulluunnerussasoq siunnersuuteqartoq eqqarsarpoq. Allilernissaa ajornakusoorpat eqqani inissaq amingaataanera peqqutingalungu siunnersuuteqartup kissaatingaa nutaamik tulluuttumik timersortarfimmik sanasoqassasoq.

**Ingerlaqqinnissaq:** Suliassaq Teknikimut Ataatsimiititaliamut suliakkiunneqassooq.

**Naammassereersimanissaa:** Kingusinnerpaamik Teknikimi Ataatsimiititaliap 1. marts ataatsimiinnissaanut qaqinneqassooq.

**#Ilaasortat sinneri**

Ilaasortat siunnersuutingisimasai imaluunniit apeqqutingisimasai suliarineqarlutik naammassineqarsimapput imaluunnit suliarineqarput.

*Ingerlariaqqinnissaq*

Qulaani siunnersuutit taakkartorneqartut allattoqqarfimmi suliakkiissutaassapput naammassereernissaanullu ullut killiliunneqartut naapertorlungit ataatsimiititaliani susassaqartuni saqqummiunneqarlutik.

Aningaasaqarnermi kingunerisinnaasat:

Soqanngilaq.

Inatsisitigut tunngavigisaq, toqqammavissiisutullu allagaatit:

Soqanngilaq.

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Allattoqarfiup Aningaasaqarnermi Ataatsimiititaliamut inassutigaa*

*Ataatsimiititaliap ilisimatitsissutit qulaani saqqumminneqartut tusaatissatut tingussangai*

Aaliangerneq

Inassuteqaat akuerineqarpoq.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Soqanngilaq

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Pineqartoq** | **Bilag. nr.** | **003** |
| **KOM 20-068** | **Ulluunerani neqeroorutini akigititat 2021-mut siunnersuutit** | **Journal nr.** |  |

Uteqqiineq:

Ulluunerani neqeroorutinut akigititassatut siunnersuutit 2021-moortut eqqartorneqassapput. Kommunalbestyrelsi piumasaqarpoq akissarsiaqarnerit qaffaavigineqassasut, akissarsiakinnerit akunnattumillu isertitallit nikisinnagit. Aalajangiiffineqassooq akigititassatut siunnersuutit akuerineqassanersut imaluunniit akuerineqassanngittut.

Suliap saqqummiunnera:

Kommunalbestyrelsip ataatsimiinnerani ulloq 4. december 2020 aalajangerneqarpoq ulluunerani neqeroorutini akigititat nalimmassarneqassasut. Kommunalbestyrelsip piumasaraa akissarsiaqarnerpaat akittuuffigineqassasut tassuunakkullu sinaakkut allanngortinneqarani. Namminersorlutik Oqartussat nalunaarutaat malillugu, sinaakkutip allanngortinnginnissaa ajornakusoorpoq.

*Iluarsiinissamut siunnersuut – sammisamut tunngatillugu nalilersuineq*

Ilinniarnermut ingerlatsivik siunnersuusiornermini Namminersorlutik Oqartussat nalunaarutaat nr. 3, 4. februar 2011-imeersoq malillugu siunnersuusiorpoq. Taamaalilluni aningaasarsiaqarnerpaat kisimik qaffaavigineqanngillat, akissarsiakinnerit akunnattumillu akissarsiallit annikinnerusumik qaffaavigineqarput.

*Ingerlariaqqinnissaq*

Siunnersuut akuerineqassappat, Ilinniarnermut Ingerlatsivik akinik allannguinissamut piareersassooq. Akit nutaat atuutilerneqassapput 1. februar 2021.

Kingunerisinnaasat:

Ulluunerani neqeroorutinut akigititat Kommunalbestyrelsip piumasaa qaninnerpaaq malillungu nalimmassarneqassapput. Akuerineqanngippat 2021-mut akigititassanik isumaqatigiittoqassanngilaq.

Aningaasaqarnermi kingunerisinnaasat:

Avannaata Kommuniani akigititassatut siunnersuutit akuerineqarpata isertussat annertunerulaassapput. Ullumikkut ulluunerani neqeroorutinut akiittut katillugit kr. 6.0 mio. missaaniipput.

Inatsisitigut tunngavigisat allagaatillu toqqammavissiisut:

* Meeqqanut suli atualinngitsunut perorsaanikkut inerikkiartuutaasumik ulluunerani neqeroorutinut akiliuteqartarneq pillugu Namminersorlutik Oqartussat nalunaarutaat nr. 3, 4. februar 2011-imeersoq

Suliamik isumaginninneq:

Peroriartortitsinermut Ataatsimiititaliaq

Aningaasaqarnermut Ataatsimiititaliaq

Kommunalbestyrelsi

Peroriartortitsinermut Ataatsimiititaliami aaliangerneq

*Allattoqarfiup Peroriartortitsinermut Ataatsimiititaliamut inassutigaa:*

*Ulluunerani neqeoorutinut akigititassatut siunnersuutit akuerissagai*

Aaliangerneq

Inassutingineqartoq akuerineqarpoq

Aningaasaqarnermi Ataatsimiititaliami aaliangerneq:

*Peroriartortitsinermut Ataatsimiititaliap Aningaasaqarnermut Ataatsimiititaliamut inassutigaa:*

*Peroriartortitsinermut Ataatsimiititaliap aaliangernera ilalerneqassasoq*

Aaliangerneq

Inassuteqaat akuerineqarpoq.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Bilag 003-01: Takster 2021

Bilag 003-02: Akiliuteqartarneq pillugu nalunaarut

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Pineqartoq** | **Bilag. nr.** | **004** |
| **KOM 20-069** | **Aningaasarsianit ilanngaanerit sulinermilu angusimasanik annaasaqarnerit** | **Journal nr.** |  |

Uteqqiineq:

Aningaasarsianit ilanngaanerit, sulinermi angusimasanik annaasaqarnerit soraarnerussutisiallu kommunalbestyrelsimi ilaasortat akuttunngitsumik oqallissutigisarpaat. Aqutsisut allattoqarfia pineqartoq pillugu ilisimatitsisarpoq, taamaalillutik qularuteqarnermi apeqqutit qulaajarneqartarlutik. Suliamik saqqummiussinermi matumani ullunut angalaffiusunut atatillugu sulinermi angusimasanik annaasanik matussusiisarnissat kommunalbestyrelse-ip oqallissutigissavai.

Suliap saqqummiunnera:

Kommunalbestyrelsimi ilaasortat kommunimi sulisuusut akissarsiassat soraarnerussutisiallu akiliutigisarnerinut tunngatillugu malittarisassiat paatsuugassaanngitsut amigaatigaat. Allattoqarfik ilaasortaasumit akissarsianut aningaasarsianillu akiliuteqarnermut tunngatillugu qularinnittumit saaffigineqarsimavoq. Pineqartup aningaasarsianut allagartaatini takutippaa, tassanilu malittarisassiat atuuttut malillugit akiliutit isumagisimannginnerat Aqutsisut allattoqarfiata paasivaa.

Aamma sulinermi angusimasanik annaasaqarnerit taarsiivigisinnaassanerinik isummernissaq kommunalbestyrelsimut pingaaruteqarpoq. Nalunaarummi tamanna piumasaqaataanngilaq, taamaattumillu pineqartup oqallissutiginissaa pingaartuuvoq.

Soraarnerussutisianut aaqqiissutinut tunngasut kommunalbestyrelsimi ilaasortat namminneq isumagissavaat. Tamanna kommunip susassarinngilaa, taamaattumillu pineqartumut ilaasortat paasiniaanissaat pingaartuuvoq. Tamatumani kommunip inatsisaasut innersuutigai.

*Iluarsiinissamut siunnersuut – sammisamut tunngatillugu nalilersuineq*

Aqutsisut allattoqarfiata assersuutissat assigiinngitsut takussutissiiviginissaat iluarnerutippaa, taamaalilluni tamanna ilaasortaasunut paasiuminarnerulissammat.

**Angerlarsimaffik qimannagu ataatsimiittarnerit**

Pineqartup suliffimmigut qaammammut aningaasarsiarai kr. 35.000.

Pineqartoq ilinniarnermut ataatsimiititaliami ilaasortaavoq. Ataatsimiititaliami suliaqarnikkut ilaasortaq qaammatip ataatsip ingerlanerani ullut marluk ingerlaneranni nal. akunnerini 3½-ini ataatsimiittarsimavoq.

Qinikkatut pisortanillu toqqakkatut suliaqarneq pillugu nalunaarut malillugu ataatsimiinnerit nal. akunnerinik sisamanik sivikinnerusimappata pineqartoq ullormut 1/60-eriaammik ilanngaavigineqartassaaq. Taamaalilluni naatsorsornissaa imatut issaaq:

Ataatsimiinnerup siulliup kingornatigut aningaasarsiat 1/60 · kr. 35.000 = kr. 583,33. Pineqartoq ulluni marlunni ataatsimiissimammat maloriaataassaaq.

Pineqartoq ataatsimiinnermut katillugit kr. 1.166,67-inik ilanngaavigineqassaaq.

**Ullunik angalaffeqarluni ataatsimiinnerit**

Pineqartup suliffimmigut qaammammut aningaasarsiarai kr. 35.000.

Pineqartoq Nuussuarmi najugaqarpoq, ataatsimiinneq Ilulissani pissalluni. Angalanissamut pilersaarut imatut ippoq:

1. Ulloq angalaffik siulleq, Nuussuarmit aallarneq nal. 09:15
2. Ullut angalaffiit aappaat, Upernavimmut tikinneq nal. 11:15
3. Ullut angalaffiit pingajuat, Pineqartoq Upernavimmi ulloq unnuarlu unnuivoq
4. Ullut angalaffiit sisamaat, Upernavimmit aallarneq nal. 07:30
5. Ullut angalaffiit tallimaat, Ilulissanut tikinneq nal. 10:30

Kommunalbestyrelsini ilaasortanut akiliuteqartarnermut nalunaarut malillugu ullunut angalaffinnut atatillugu sulinermi angusimasanik annaasanut taarsiisoqarsinnaavoq. Taamaalilluni naatsorsornissaa imatut issaaq:

Pineqartoq ulluni tallimani angalasimavoq, taakkunanilu pineqartoq imatut isertitaqartussaasimassagaluarpoq. Pineqartoq atuarfimmi ilinniartitsisutut sulivoq. Pineqartoq ullormut nalinginnarmik nal. akunnerini arfineq-pingasuni sulisarpoq.

Qinikkatut pisortanillu toqqakkatut suliaqarneq pillugu nalunaarut malillugu ataatsimiinnerit nal. akunneri sisamat sinnersimassappagit pineqartoq ullormut 1/30-eriaammik ilanngaavigineqassaaq. Taamaalilluni naatsorsornissaa imatut issaaq:

Ullumi siullermi sulinermi angusimasanik annaasaqarnerit tassaapput 1/30 · kr. 35.000 = kr. 1.166,67. Angalaneq ullunik tallimanik sivisussuseqarpoq, taamaalillutillu katillugit tassaalissapput kr. 5.833,35.

Utimut angalanerup ilanngullugu naatsorsorneqartannginnerata sianigeqquneqarnissaa pingaartuuvoq. Kisiannili tamanna pissusiviusuni ilaassaaq.

Pineqartoq Ilulissani arlalinnik ataatsimiittarpoq, ullunut pingasunut agguataarlugit ullut tamaasa nal. akunneri arfinillit.

Ataatsimiinnerup siulliup kingorna aningaasarsiat 1/30 · kr. 35.000 = kr. 1.166,67. Pineqartoq ataatsimiinneranut ilanngaavigineqassaaq katillugit kr. 3.500,00-inik.

*Sulinermi angusimasanik annaasaqarnernut atatillugu suliaqarnerit akissarsiaqarfiusinnaasut*

1. Kommunalbestyrelsimi aamma ataatsimiititaliani atajuartuni ataatsimeeqataanerit
2. Kommunimi suliffigisamik isumaginninnermut atatillugu ataatsimeeqataanerit
3. Kommunalbestyrelsip aaqqissuussaani pikkorissartitsinerni peqataanerit
4. Kommunalbestyrelsip aaqqissuussaani isumasioqatigiissitsinerni peqataanerit

*Ingerlariaqqinnissaq*

Naatsorsuinermut iluserisaq kommunimi atorneqassaaq. Taamatuttaaq kommunalbestyrelsimi ilaasortaq angalasimagaangat sulinermi angusimasanik annaasaqarnernut iluserisaq aamma atorneqarsinnaassaaq.

Inatsisitigut tunngavigisat allagaatillu toqqammavissiisut:

* Namminersornerullutik Oqartussat Qinikkatut Pisortanillu Toqqakkatut suliaqarneq pillugu nalunaarutaat nr. 5, 15. marts 1994-imeersoq
* Borgmesterinik borgmesterillu tulliinik kiisalu kommunalbestyrelsinut nunaqarfinnilu aqutsisunut ilaasortanik aamma najukkani ataatsimiititaliat ilaasortaannut il.il. akissarsiaqartitsineq pillugu Namminersorlutik Oqartussat nalunaarutaat nr. 25, 30. december 2013-imeersoq

Aningaasaqarnikkut kingunerisinnaasat:

Kommunimut toqqaannartunik aningaasaqarnikkut kinguneqassanngilaq. Aningaasaliissutit missingersuutinut naleqqiullugit inatsisilersugaajumaarput.

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Allattoqarfimmiit aningaasaqarnermut ataatsimiititaliamut inassutigaa*

*Ullunut angalaffiusunut atatillugu sulinermi angusimasanik annaasaqarnermut kommune taarsiissasoq, takuuk siuliani pineqartutut A-F-imi suliaqarfiit*

Aaliangerneq

Inassuteqaat akuerineqarpoq.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Soqanngilaq.

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Sammisaq** | **Bilag nr.** | **005** |
| **KOM 20-070** | **Tapiisarnermut ileqqoreqqusaq 2021** | **Journal nr.** |  |

Uteqqiineq:

Avannaata Kommuniani Tapiisarnermi ileqqoreqqusaq ukiut tamaasa augustimi peqatigiiffinnut tamanut sumiiffinni tamaniittunut tusarniutigineqartarpoq. Uani kommunalbestyrelse-ip isummerfingissavaa tusarniaanerup kingorna allannguutissatut siunnersuutit ileqqoreqqusamut ilanngutissanerlungit.

Suliap saqqummiunnera:

Avannaata Kommuniani Tapiisarnermut ileqqoreqqusaq Timersoqatigiiffinnut peqatigiiffinnullu tusarniaassutigineqarnerata kingorna siunnersuuteqartoqarpoq allannguutissanik.

Siunnersuutit allannguutissatut ukuupput:

§ 3-mi aallannguutissat imm. 4-mi Ukiup tamaasat 15.maj nallertinnagu naatsorsuutit akuerineqarsimasut Kommunimut tunniunneqartassapput najukkami Peqqinneq Sunngiffimmilu aqutsisumut. Ilanngullugu allannguut Imm. 6-mi allannguut 6.a-mi KNAPK-ip SQAPK-iillu akigititai naapertorlugit akiliteqartoqassaaq.

§7-mi allannguutissat Immikkut Qaanaaq illoqarfia avinngarusimanera isigalugu 80% angalanermut aningaasank tapiisoqartassaaq. Aammalu Imm.5: Nammineq pigisumi Uummannami inuusuttut 18-it inorlugit ukiullit timersornermik anguniagallit, timersortarfinni illup iluani silamilu sammisaqartinneqarnerini atortunik attartornermut aningaasartuutit 100 %-ii matussuserneqartassapput.Imm.5a: Nammineq pigisumi Uummannami timersortarfinni timersoqatigiiffiit sammisaqartinneqarnerini inersuarmi attartornermut aningaasartuutit 90 %-ii matussuserneqartassapput. Kiisalu Timersullammak imaluunniit nersornaasiinerit ukiup naalernerani ukiulluunniit nutaap aallartinnerani nalliuttorsiualaarnermi ingerlanneqartassapput

Timersullammammik toqqaanissamut komitemik pilersitsisoqassooq. Komitemi ilaasortassapput inuit tallimat, taakkuussallutillu timersoqatigiiffiit innersuussaanik toqqaasussat. Toqqaasussat timersoqatigiiffinniik innersuunneqarsimasut maleruaqqusat malillugit innersuunneqarsimasut piukkunnarnersiorlugit. Komitemi makkunannga inuttaqartumit:

* Timersortarfimmi pisortaq
* Najukkami ataatsimiititaliamit aallartitaq
* Najukkamik ataatsimiititaliamit aallartitaq
* Ukiut ingerlanerani piffimmi timersullammammut toqqagaanikoq
* Ukiut ingerlanerani piffimmi timersullammammut toqqagaanikoq

§ 8 Kulturikkut aaqqissuussat tapiissuteqarfigineqartarneri:Imm 1-mi allannguutissatut; Immikkut Qaanaaq illoqarfia avinngarusimanera isigalugu 80% angalanermut aningaasank tapiisoqartassaaq. Aammalu Nipilersukkanik aammalu video-lianik saqqummersitsinerit

Imm. Nipilersukkanik video-lianik saqqummiinissamut qinnuteqartarneq maaji 15-ianut killeqarpoq. Qinnuteqarnermi annerpaamik 20.000,- kr. Tapiisoqarsinnaavoq. Immiussinermi tapiissutit atortut amigaatinut atungassiatut qinnuteqaatigineqarsinnaanngillat. Qinnuteqaatit komitemiit aalajangiiffigineqartassapput, komite ukkunannga inuttaqartinneqartassaaq

* Avannaata Kommunianit Peqqinneq Sunngiffillu-miit aallartitaq
* Kulturikkut attuumassuteqartut peqatigiiffinniit ataaseq aallartitaq

Kiisalu imm. 3-mi “Kulturikkut sunniuteqarluarsimasumut nersornaat’’ (Kulturikkut suliniarluarsimasumut kajumissaat) Kiisalu (Inuusuttumut kulturikkut malunnaataalluarsimasumut kajumissaat) Inuiattut ullorsiornermi ulloq 21. juni nersorinnissutit pingasut tunniunneqartartussat annerpaamik immikkut 1.000,- kr. Aningaasartaqartassapput, illoqarfinni nunaqarfinnilu tamani immikkut tamarmik. ‘’Ukiumi Kulturikkut nersornaammik’’ nersornaaserneqartut kajumissaaserneqartullu toqqarneqartassapput komitemit makkunannga inuttaqartinneqartumit, kommunimi immikkoortortaqarfimut Peqqinneq Sunngiffillu illoqarfinni nunaqarfinnilu tamani kulturikkut peqatigiiffinnit tamanit sinniisunit. Komite maaji qaammat naatinnagu toqqaareersimasssaaq.

Allannguutissatut allaqqasut ilai annikitsunnguupput ilaalli nutaatut ikkunneqarlutik.

*Ingerlaqqinnissaq*

Ataatsimiititaliap qulequtaq oqaluuserereeruniuk økonomiudvalg-imut ingerlateqqissavaa. Kommunalbstyrelse-ip ataatsimiinnermini inaarutaasumik akuersissutingisussaavai.

**Tapiisarnermut ileqqoreqqusap COVID-19-imut tulluussarnera**

COVID-19 peqqutaalluni kommune tapiisarnermut ileqqoreqqusaa Namminersorlutik Oqartussat nalunaarutaanut tulluussarneqassooq. Assersuutingalungu GM-imut tapiisarneq pisinnaanngilaq nalunaarut peqqutaalluni, kisianni nalunaarummi taakkartorneqarpoq kommune-ip iluani angallanneq katerinnerlu ingerlanneqarsinnaasut, taamaattumik tapiisarnerit tassunga tulluuttumik ingerlanneqassapput.

Aningaasaqarnermi kingunerisinnaasat:

Missingersuusiornermi Tapiisarnermut aningaasat sinaakkusiunneqarsimasut nalimmassarnerarlutik

allattoqarfimmiit eqqumaffigineqassapput.

Inatsisitingut sinaakkutatingullu toqqammaviit

* [Kulturikkut ingerlatsineq sunngiffimmilu sammisassaqartitsineq pillugit Inatsisartut Inatsisaat nr. 5, 6. juni 2016-imeersoq](http://inatsisit.gl/lov?rid=%7b593D1B1B-1E76-4E83-B920-D0087B90F1BD%7d)
* [Timersorneq timigissarnerlu pillugit Inatsisartut Inatsisaat nr. 15, 6. juni 2016-imeersoq](http://inatsisit.gl/lov?rid=%7b96DE056F-619E-4865-A341-41D5A80E5556%7d)
* Meeqqat inuusuttullu suliniaqatigiivinut init silamilu ingerlatsiviit pillugit Namminersorlutik Oqartussat nalunaarutaat nr. 20, 27. september 1988-imeersoq

Suliamik isumaginninneq:

Oqartussaaqataanermut Ataatsimiititaliaq

Aningaasaqarnermut Ataatsimiititaliaq

Kommunalbestyrelsi

Oqartussaaqataanermut Ataatsimiititaliami aaliangerneq

*Allattoqarfiup Oqartussaaqataanermut Ataatsimititaliamut inassutingaa*

*Tapiisarnermut ileqqoreqqusaq allannguutissatut siunnersuutigineqartut akuerineqassasut*

Aaliangerneq

Inassutingineqartoq akuerineqarpoq.

Tapiisarnermut ileqqoreqqusami Qaanaami timersoqatigiiffiit 80% tapiisarnissamut aaqqiissutaassaaq erseqqissarneqarluni sumut timersoqatigiiffiit kattuffianut ilaasortaaneq apeqqutaalluni tapiisarneq ingerlanneqassaaq.

Aningaasaqarnermi Ataatsimiititaliami aaliangerneq:

*Oqartussaaqataanermi Ataatsimiititaliap Aningaasaqarnermut Ataatsimiititaliamut inassutigaa:*

*Oqartussaaqataanermi Ataatsimiititaliap aaliangernera ilalerneqassasoq*

Aaliangerneq

Inassuteqaat akuerineqarpoq.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Bilag 005-01 Tapiisarnermut ileqqoreqqusaq 2020

Bilag 005-02 Tapiisarnermut ileqqoreqqusaq 2021

Bilag 005-03 N-48 allannguutissatut siunnersuutaat tapiisarnermut ileqqoreqqusaq 2020

Bilag 005-04 Nipilersortartut Tapiisarnermut ileqqoreqqusaq 2020 pillugu allannguutissatut

 siunnersuutaat

Bilag 005-05 Qaanaamiik allannguutissatut siunersuutit.

Bilag 005-06 Tapiisarnermut ileqqoreqqusaq 2020 pillugu allannguutissatut siunnersuutit 17.09.2020

Bilag 005-07 Tapiisarnermut ileqqoreqqusap COVID-19-imut tulluussarnera

**Aalajangiineq:**

|  |
| --- |
| **Inassuteqaat akuerineqarpoq.****Siumut oqaaseqaataa:****20-070 – Tapiisarnermut ileqqoreqqusaq 2021.****Siullermik eqqaassuarput tapiisarnermut ileqqoreqqusassamut tusarniaaneq attuumassuteqartunut tamanut anngunneqarsimannginnera tusarniaanerup ingerlanneqarnerata nalaani oqaatigineqarmat.****§7 imm. 7 aamma §8 imm. 5-mi tunngatillugu imatut oqariartuuteqarpugut. 17-nut tikillugit ukiulinnut sungiusaasoqarniarneq piffinni arlalinni ajornartorsiutigineqartarpoq. Taamaatumik tamanna pinaveersaartinniarlugu sungiusaasunut ajungitsorsiassaqartitsisarneq eqaannerusumik tunniussisoqartarsinnaanera eqqumaffigineqatariaqarpoq. Soorlu piffissaq timersornermik ingerlatsiffiusumi sungiusaasusut ajunngitsorsitinneqartarnisaat, assersuutingalugu piffissarititaasup qiterpaarnerani missaani.Sungiusaasut piumassusillit aalajaattullu piginnarneqarnissaat sunngiffinnilu sammisassaqartitsineq soqutigineqaannarnissaa pingaaruteqarput.****Taamatut oqasertalimmik oqariartuuteqarluta, innersuussutigineqartoq siumumiit akuersaarparput.** |

|  |  |  |  |
| --- | --- | --- | --- |
| **Sag nr.** | **Sammisaq** | **Bilag nr.** | **006** |
| **KOM 20-071** | **Kommunip illuutaanik attartornissamik qinnuteqaat, Illu B-29 Upernavik** | **Journal nr.** |  |

Uteqqiineq:

Illu B-29 Upernavimmi Kommuunip illuutigaa, affarleriittullu inissisimasoq. Illu B-29 affarlia marluusunnit attartorneqarumalluni saaffiginnittoqarpoq. Attartorumalluni ASIMI Upernavik qinnuteqaataa aamma Najukkami Ataatsimiititaliap innersuussutaa kommunalbestyrelse-ip aalajangiiffigissavaa.

Suliap saqqummiunnera:

Illu B-29 ukioq 1929-mi napparneqarsimavoq, siornatigut quersuartut aammalu sulisut qiteqquttarfiatut KGH-ip atorsimavaa, kingorna Upernavik Kommuniusimasup illu tigusimavaa. Attartortinneqarsimavoq namminersortunut neriniartarfittut imerniartarfittullu atorneqarsimalluni. Attartortut uninnerisa kingunerani illu atorneqarani napaannarpoq.

Illup isuatungaa maannakkut Great Greenland-imit amernik tunitsivittut attartorneqarpoq: Illu affarleriittut taaneqarsinnaavoq.

Attartorumasoq siulleq:

Kommunip illuutaa Upernavimmi inissisimasoq B-29, Suliffeqarfimmit ASIMI Upernavik, attartorumaneqarluni qinnutigineqarpoq. Allakkatigut qinnutigineqarpoq 19. oktober 2020 ukiut siuliini e-mail-ikkut allagaqaatigineqartarsimavoq 2017- 2018 -2019 kiisalu 2020.

Attartorumasup aappaa:

Najukkami Ataatsimiititaliap Upernavimmiittup, illu B-29 Aalisartunut neqitsersuisarfissatut aammalu eqqaata aalisartunut nunaminertassatut atorneqarnissaa innersuussutigivaa.

Attartorumalluni ASIMI Upernavik qinnuteqaataa aamma Najukkami Ataatsimiititaliap innersuussutaa Aningaasaqarnermut Ataatsimiititaliap aalajangiiffigissavaa.

*Attartorumaneqarneranut tunngavilersuutit:*

Suliffeqarfiup ASIMI Upernavik B-29-ip attartorumaneranut tunngavigivaa, illu siornatigut neriniartarfittut imerniartarfittullu atorneqarnikuusoq aallaavigalugu maannakkut neriniartarfimmik Upernavimmi ammaarusunnerminik siuner-taqarpoq. Weekend-ini imerniartarfittut atorneqartarsinnaanera periarfissaatillugu.

Illup B-29-ip isikkuatut attartorumaneqartoq iluarsaatassaqarpat namminneq aningaasartuutigalugu iluarsaakkumallugu qinnuteqaammi taaneqarpoq.

Najukkami Ataatsimiititaliap Upernavimmiittup innersuussinerminnut tunngavigivaat, Upernavimmi aalisartut neqitsersuiveqannginnerat, neqitsersuisarfik aalisartunut oqilisaataassaaq Upernavimmi aalisartunut atugassarititaasut pitsaavallaanngimmata. Neqitsersortarfimmut ilanngullugu illup eqqaata aalisartunut nunaminertatut atorneqarnissaa ilanngullugu innersuussutaavoq.

**Qulequttap ingerlaqqinnginnerani misissuineq:**

Økonomiudvalg-imi qulequtaq eqqartorneqarmat amerlanerussuteqartut aaliangerput suliffeqarfiup ASIMI illu attartussangaa, kisianni Anthon Frederiksen (PN) aaliangiussamut akerliulluni kissaatingivaa qulequtaq kommunalbestyrelse-mut aaliangingassanngorlungu ingerlateqqinneqassasoq.

Sammisaq inatsisilerituumik misissorneqarsimavoq, misissuinerullu inernerivaa lokaludvalgi pisinnaatitaaffeqanngittoq sulianut ima ittunut akuunissaminut.

Peqatingiiffik nammineq kommune-mut saaffinginnissooq soqutinginguniuk illu neqitsersuisarfittut attartorusukkuniuk.

Aningaasaqarnermi kingunerisinnaasat:

ASIMI Upernavik attartorniarnermut akiliutissamik aningaasanik suli taasaqanngilaq. Isumaqatigiinniarnissali aallartissapput Aningaasaqarnermut Ataatsimiititaliaq akuerissappagu.

Najukkami Ataatsimiititaliaq Upernavik, aningaasartuutaasussanik qanoq aningaasalersuinissamik innersuussisimanngilaq.

Inatsisitigut sinaakkutatigullu toqqammaviit:

* Kommunit suliffeqarfinnik pigisaasa sanaartukkanillu pigisaasa ilaasa pisiarinerinut, qularnaveeq-qusernerinut attartornerannulluunniit akuersisarneq pillugu Inatsisartut inatsisaat nr. 23, 28. november 2018-imeersoq

Suliamik isumaginninneq:

Aningaasaqarnermut ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Allattoqarfiup Aningaasaqarnermut Ataatsmiititaliamut inassutingaa*

*Illup attartorneqarnissaanut qulaani periarfissat akornanni ataatsimiititaliaq toqqaasasoq*

Aaliangerneq

Amerlanerussuteqartut toqqarpaat suliffeqarfiup ASIMI attartulissagaa.

Ilaasortamit Anthon Frederiksen-mit (PN) inassutigineqarpoq Kommunalbestyrelsimut aaliangigassanngorlugu ingerlateqqinneqassasoq, aaliangiunneqartoq isumaqataaffiginagu.

**Inassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Bilag 006-01: Qinnuteqaat ASIMI Upernavik

Bilag 006-02: Siunnersuut 1 Najukkami Ataatsimiititaliaq 11. juni 2018

Bilag 006-03: Siunnersuut 2 Najukkami Ataatsimiititaliaq 23. september 2020

Bilag 006-04: B-29-p assitaa

Bilag 006-05: Inatsisilerituup naliliinera

**Aalajangiineq:**

|  |
| --- |
| **Inassuteqaat akuerineqanngilaq.****Ataatsimiititaliani susassaqartuni misissorneqassooq illu neqitsersuivittut atorneqarsinnaanersoq.** |

Ataatsimiinneq naavoq nal.:

Atsiorfissaq:

Palle Jerimiassen, (S)

Ane Lone Bagger, (S)

Sakio Fleischer, (S)

Jørgen Kristensen, (S)

Jakob Petersen, (S)

Susanne K. Eliassen, (S)

Ane Marie M. Andersen, (S)

Jens Kristian Therkelsen, (S)

Jens Danielsen, (S)

Karl Markussen, (A)

Aqqaluk Heilmann, (PN)

Aqqalu Jerimiassen, (A)

Anthon Frederiksen, (PN)

Ole Danielsen, (PN)

Bendt B. Kristiansen, (IA)

Regine N. Bidstrup, (IA)

Lena Ravn Davidsen, (D)